42. Kaitse Pioneeripataljon

42. Kaitse Pioneeripataljon (saksa keeles Schutzmannschaft Pionier Bataillon 42) formeeriti vabatahtlikest talvel 1941–1942 Tallinnas ja Tartus. Pataljoni suurus oli 560 meest. Pataljon koosnes suures osas eestivenelastest. Pataljon formeeriti remondi- ja ehitustöödeks rinde tagalas.

Vabatahtlik Pioneeripataljon värvati väegrupi "Nord" tagala ülemjuhataja Ferdinand von Roques'i ja Russland-Nord kõrgema SS'i ja politseijuhi korraldusel.

Pataljoniülem:
major August Siller (Schiller)
kapten Johannes Pedaja

Peale väljaõppet saadeti pataljon Venemaale sõjalistele ehitustele, kus pataljonil tuli osa võtta ka lahingtegevusest. 

Suvel 1943. aastal toodi pataljon Eestisse tagasi, kus teda kasutati rindejulgestuseks Mehikoorma ümbruses Pihkva järve piirkonnas. 

1944. aastal saadeti Idarindele Velikaja jõe joonele. Hiljem taandus koos Saksa vägedega Eestisse Võru–Petseri joonele. Septembris 1944 oli pataljon lahingutes Emajõe joonel.

Vaata ka
Teises maailmasõjas osalenud eesti väeosade loend‎

Välislingid 
Miinileiutaja, kes mängis Stirlitzit

Politseipataljonid